Zenica: Djeca nakon ublažavanja mjera preplavila gradski park

Sunčana subota izmamila je mnoštvo građana Zenice na ulice i parkove, a nakon nekoliko sedmica, ukinuta je i naredba o zabrani kretanja za osobe mlađe od 18 godina.

Izgled ulica i parkova od danas izgledaju potpuno drugačije u cijeloj Federaciji, a djeca krase skoro svaki dio grada.

Podsjetimo, jučer je Federalni krizni štab ublažio mjere kretanja za mlađe od 18 i starije od 65 godina. Prema ovoj naredbi, osobe starije od 65 godina moći će se kretati ponedjeljkom, srijedom i petkom od 9 do 13 sati.

Osobe mlađe od 18 godina moći će se kretati utorkom, četvrtkom i subotom od 14 do 20 sati.